"Хитайда немә үчүн су бу қәдәр булғинип кәткән ? " дегән мәсилигә кәлсәк, нурғун мәсилиләрниң мәвҗут икәнликини һес қилалаймиз. Йеқинда мәтбуатларда, санаәт саһәсидики булғиниш билән мунасивәтлик болған бир қисим вәқәләр ашкариланған. Хитайниң көп сандики химийиви завутлири дәря бойлириға селинған, шуңа булғиниши еһтималиму интайин юқири болиду. Мәсилән бултур харбинниң соңхуаҗаң дәрясида йүз бәргән химийиви булғиниш апитиниң өзи бу җәһәттә, дәлил испат болалайду. Буниңдин башқа йәнә, хитайда һазир паскина суни бир тәрәп қилиш үчүн ишлитилидиған бир қисим әсваблар интайин кәм болмақта. Һазир хитайдики шәһәрләрниң 3 тин бир қисми йәр асти сүйини истимал қилиду. Лекин йәр асти суниң тәркибидә тазилап бир тәрәп қилмиса болмайдиған зәһәрлик маддилар бар, униң үстигә деһқанчилиқтин келип чиққан түрлүк булғанған маддилар пуқраларниң саламәтликигә зор зиян йәткүзмәктә".